फाइनल एडिटिंग के वक्त मेकर्स ने लिया फैसला, सोमवार को रिलीज होगा फिल्म का प्रीव्यू
Shahrukh Khan Starrer Jawan Makers too shoot a Song in Dubai, Prevue will be released on Monday, शाहरुख खान की अगली फिल्म ‘जवान’ है। फिल्म का ट्रेलर 10 जुलाई को सुबह 10:30 बजे रिलीज होगा। इसी बीच सुनने में आया है कि मेकर्स इसके लिए एक स्पेशल सॉन्ग शूट करने की प्लानिंग कर रहे हैं।
शाहरुख खान की अगली फिल्म ‘जवान’ है। फिल्म का प्रीव्यू 10 जुलाई को सुबह 10:30 बजे रिलीज होगा। इसी बीच सुनने में आया है कि मेकर्स इसके लिए एक स्पेशल सॉन्ग शूट करने की प्लानिंग कर रहे हैं।
शाहरुख, विजय सेतुपति, नयनतारा और सान्या मल्होत्रा स्टारर यह फिल्म 7 सितंबर को रिलीज होगी। फिल्म में शाहरुख डबल रोल में नजर आएंगे।
फाइनल एडिटिंग के वक्त मेकर्स ने लिया फैसला
एक रिपोर्ट के मुताबिक, मेकर्स को फिल्म की फाइनल एडिटिंग के वक्त फील हुआ कि इसमें एक गाने का स्कोप है। अब इस गाने को दुबई में 6 दिन के शेड्यूल में शूट किया जाएगा। कई रिपोर्ट्स में दावा किया जा रहा है कि इस गाने को अरिजीत सिंह ने अपनी आवाज दी है।
2 मिनट 15 सेकंड का होगा प्रीव्यू  
दूसरी तरफ मेकर्स सोमवार को इस फिल्म का प्रीव्यू ​​​​​​​रिलीज करेंगे। यह प्रीव्यू 2 मिनट 15 सेकंड का होगा। इसे लेकर सोशल मीडिया पर काफी चर्चा है। दो दिन से #Jawan ट्रेंडिंग में बना हुआ है। खुद शाहरुख ने इस ट्रेलर रिलीज की अनाउंसमेंट करते हुए एक टीजर शेयर किया था। उन्होंने लिखा था, ‘मैं पुण्य हूं या पाप हूं? मैं भी आप हूं.. ’
कैमियो रोल में नजर आएंगे कई एक्टर्स
अप्रैल में इस फिल्म को रैप करते हुए मेकर्स ने दो गानों की शूटिंग की थी। इसमें से एक गाना शाहरुख-नयनतारा और एक शाहरुख-दीपिका पर फिल्माया गया था। इस फिल्म में दीपिका पादुकोण, विजय और संजय दत्त कैमियो रोल में नजर आएंगे।
8वीं बार डबल रोल में नजर आएंगे शाहरुख
कई रिपोर्ट्स में दावा किया जा रहा है कि शाहरुख इस फिल्म में डबल रोल में होंगे। इससे पहले किंग खान ‘डुप्लीकेट’, ‘करण-अर्जुन’, ‘पहेली’, ‘डॉन’, ‘ओम शांति ओम’, ‘फैन’ और ‘रावन’ में डबल रोल निभा चुके हैं। बतौर डबल रोल ‘जवान’ शाहरुख की 8वीं फिल्म होगी।